GiliGold/VAD_KnessetCorpus huggingface dataset:
יוראי להב-הרצנו:
אולי הייעוץ המשפטי של הכנסת יסביר, איך הכללים שקבעה היועצת המשפטית יושמו כאן, כי בדעה עם היושב-ראש חושב, שלא נשמרה עצמאות הכנסת – לא מדובר בתהליך שהוא טכני
פנחס שומר:
אז אני חוזר ואומר שוב, אני קודם רוצה רק להשלים את מה שהתחלתי, המטרה היתה לשמור על עיקרון הפרדת הרשויות, על העצמאות של הכנסת ועל היכולת להוסיף ולפקח על המשרד לביטחון לאומי
מיקי לוי:
ממתי הכנסת באה ועוזרת למשרד לביטחון פנים? מה זה הדבר הזה בכלל? שתעזור לעצמה
מיקי לוי:
 יפה היה אם היו לוקחים את כל עובדי הכנסת שנתנו ושולחים אותם לעבוד בבתי המלון - -
יוראי להב-הרצנו:
למפונים
מיקי לוי:
- - שולחים אותם לעזור עם האנשים, עם המפונים
מטי צרפתי הרכבי:
לייצג את הכנסת בלוויות, אף אחד לא בא מטעם הכנסת, אף אחד לא בא מטעם הממשלה למאות הלוויות
פנחס שומר:
אני רק מבקש רגע אחד להשלים את מה שהתחלתי לומר
מיקי לוי:
תנו לו להשלים, זה פשוט מקומם
פנחס שומר:
כל זה דובר על תקופת המלחמה ולזמן מוגבל
פנחס שומר:
      היועצת המשפטית לכנסת לא מיישמת את זה ולא מנחה בפועל, לא נמצאת שם במקום כדי להנחות בפועל את החמ"ל הזה ואת התגבור הזה מה לעשות
פנחס שומר:
      אני רק אזכיר גם, שלמשל הוקם חמ"ל על ידי ח"כים, שגם לא עושים את העבודה הטריוויאלית והקבועה שהם מבצעים, אבל גם שם, בנסיבות השעה הייעוץ המשפטי - - -
יוראי להב-הרצנו:
אבל אדוני, אתה לא יכול להשוות חברי הכנסת - - -
מיקי לוי:
זאת ממש השוואה מקוממת
פנחס שומר:
במחילה, אני לא משווה
מיקי לוי:
תן לו לסיים
מיקי לוי:
 יותר טוב היה באמת שלא הייתם מופיעים פה היום
מיקי לוי:
 אני אומר לך את זה, זה מקומם
מיקי לוי:
 חמ"ל חברי הכנסת בא לעזור לחברי הכנסת ללכת להלוויות, ללכת למשפחות
מיקי לוי:
 מה ההשוואה הזו בכלל? חברי הכנסת, יש להם אפשרות לעשות את עבודתם בכל מיני תחומים, מה ההשוואה הזו בכלל?     ואני אומר לך, הבקשה מהוועדה ליועצת המשפטית של הכנסת לבוא ולהגיד, שדעתה לא היתה נוחה לפני כן, אני מקבל את זה – לבטל את זה לאלתר, לא מחר, היום – היום
פנחס שומר:
ונקודה חשובה נוספת בהיבט הזה שרציתי לומר, בשלב מסוים היועץ המשפטי של המשרד לביטחון לאומי פנה וביקש להסמיך את המתגברים מטעם הכנסת להפוך להיות פקידי רישוי בעניינים מסוימים
פנחס שומר:
 היועצת המשפטית התנגדה לזה
פנחס שומר:
ועמדתה בעניין הזה היתה מקובלת גם על היו"ר וגם על המנכ"ל
פנחס שומר:
 הדברים גם נכתבו במענה לפניית היועץ המשפטי של המשרד לביטחון לאומי בימים האחרונים
פנחס שומר:
      אני אומר שוב, איך הדברים התחילו?
יוראי להב-הרצנו:
אבל יש איזושהי סתירה
מיקי לוי:
אבל תראו, יש לי עוד שלושה ארגונים
יוראי להב-הרצנו:
לא, השאלה אם עובדי הכנסת - - -
מיקי לוי:
אין לי זמן, אני לא מיציתי את הדיון הזה
מיקי לוי:
 יש כל כך הרבה דברים
מיקי לוי:
 אני מבקש, אתם תבואו ביום שלישי בצורה הרבה יותר מסודרת, כי זה נראה לנו עקום כחברי כנסת, כמייצגים את הרשות המחוקקת, שעובדי כנסת – אפילו שאין להם נגיעה – יישבו בתוך הכנסת ויעסקו בדבר הזה
מיקי לוי:
 זה לא תקין, ואני מקבל את עמדתה הראשונית שזה לא תקין
פנחס שומר:
וגם היה ניסיון לנעול את זה, כמו שאמרתי, בהיבט של עובדי כנסת מנהליים בלבד, שאין להם זיקה לתחום הפיקוח
מיקי לוי:
אבל הם עובדי כנסת, הם עובדי הרשות המחוקקת, ויש להם נגיעה
מיקי לוי:
      יש לי בקשה, העבר ליועצת המשפטית, שהוועדה מבקשת ממנה לצלול לתוך העניין ולבטל את החמ"ל הזה – היום, לא מחר, לא מחרתיים
מיקי לוי:
 לדעתנו זה טעם לפגם, ואני עדין במה שאני אומר, עדין
מיקי לוי:
 ואנחנו נפנה גם לייעוץ המשפטי לממשלה, זה הוא הליך עקום – עקום, זו דעתם של חברי הכנסת, חלקם אינם פה, חבר הכנסת סגלוביץ, חברת הכנסת ד"ר צרפתי, חבר הכנסת קריב
מיקי לוי:
 כולם הביעו, אני אומר את זה בעדינות, את - -
יוראי להב-הרצנו:
- - שאט הנפש
מיקי לוי:
- - שאט נפש אתה רוצה שנגיד? אני אמרתי חוסר נוחות, רציתי להיות עדין
יוראי להב-הרצנו:
שאט נפש
מיקי לוי:
צריך לבטל את זה היום – היום, כמו שצריך לבטל את השירות הלאומי אתמול
מיקי לוי:
 זו הבקשה שמעבירה הוועדה לביקורת המדינה לייעוץ המשפטי
מיקי לוי:
 תבואו ביום שלישי, תתנו תשובה
פנחס שומר:
בסדר גמור
פנחס שומר:
      עוד מילה אחת, אני מזכיר לכולם שמדובר בתקופת חירום מאוד מורכבת, והרצון בשלב הראשון, כמו שכולם יודעים, להתנדב  ולסייע
מיקי לוי:
לא לא, זה לא מקובל
מיקי לוי:
 תתנדבו ותסייעו לאנשים, לא בדברים האלה
פנחס שומר:
אני אולי אקביל את זה, שכמו שבתקופת בחירות אותה הפרדת רשויות, יש עובדים שעובדים למשל מטעם המדינה
מיקי לוי:
זה לא דומה, זה מוסדר בחוק
מטי צרפתי הרכבי:
אדוני, לא היית כאן במהלך כל הדיון
מיקי לוי:
זה מוסדר בחוק, זה מוסדר בחוק הבחירות, זה לא אותו דבר, אל תבלבלו לי את המוח
מיקי לוי:
 העבודה של חברי הכנסת מוסדרת בחוק
מטי צרפתי הרכבי:
במשך ימים היה כאן סניף של המשרד לביטחון לאומי עם עובדי השר בן גביר, שנתנו רישיונות נשק
מיקי לוי:
עזוב, זה על רגל אחת
מיקי לוי:
 תעביר ליועצת המשפטית, שהוועדה מבקשת ממנה לבחון פעם נוספת, ותבואו ביום שלישי עם תשובות – לבטל במידי, לאלתר את החפ"ק הזה של עובדי הכנסת בכנסת
מיקי לוי:
 המדינה חזרה פחות יותר – העורף חזר – לעבודה, משרדי הממשלה עובדים, אין שום סיבה
מיקי לוי:
 אם הם רוצים, שיפנו מחר לפורום ניצבים, שיפנו לפורום של קציני משטרה שפרשו; תאמין לי, יהיו שם הרבה מאוד מתנדבים, ולטווח ארוך, וישמחו לעשות אפילו עבודה לטווח של חצי שנה, שנה בשכר
מיקי לוי:
 עזבו, אם יש להם 250,000 בקנה
פנחס שומר:
אני אמסור את הדברים ליועצת המשפטית
פנחס שומר:
ניסיתי להסביר מה היתה תמונת המצב בזמן הראשוני
מיקי לוי:
אבל זה לא מקובל, לא מקובל על הוועדה
מיקי לוי:
 גם כשזו העמדה של היועצת המשפטית, לא מקובל, נראה לנו עקום
מיקי לוי:
 חברי הכנסת אמרו את זה, זה לא אני אומר את זה
מיקי לוי:
 אני ישבתי בשקט, הם דיברו
פנחס שומר:
בסדר, כבר אמרתי שהיועצת המשפטית - - -
מיקי לוי:
יש כאן את יוזמות אברהם, את המכון הישראלי לדמוקרטית ואת מנכ"לית מכון זולת
מיקי לוי:
 אני מבקש את סליחתכם, אני יכול לתת לכל אחד דקה וביום שלישי אין דקה אפילו
מיקי לוי:
 אני מחויב לעצור את זה
מיקי לוי:
 אני מה זה מבקש את סליחתם
מיקי לוי:
 מי שרוצה לדבר איתי, בבקשה, אני אתן לכם את זכות הדיבור הפותח ביום שלישי
מיקי לוי:
 אני מבקש את סליחתכם
עינת עובדיה:
נגיע גם ביום שלישי, תודה
מיקי לוי:
 ישיבה זו, שהיתה ישיבה מאוד מאוד אמוציונלית – אל תלכו אנשי המשרד – הנושאים שהתגלו בדיון הנוכחי, ואני אומר את זה בזהירות, זעזעו את הוועדה ואת חברי הוועדה לביקורת המדינה
מיקי לוי:
 לא כך אמורה להתנהל מדינה דמוקרטית
מיקי לוי:
 גם בשעת חירום לא כך אמורה להתנהל מדינה דמוקרטית
מיקי לוי:
      אלה שקיבלו אישור טלפוני על ידי נושאי משרת אמון – נבקש לדעת כמה אושרו ועל ידי מי אושרו – אנחנו מבקשים את כל הנתונים האלה
מיקי לוי:
      הוועדה לביקורת המדינה אינה מקבלת את התהליך המהיר של אישורי רישיונות לכלי ירייה
מיקי לוי:
 משרד המשפטים מתבקש לצלול לנושאים האלה, אלה נושאים כבדים, דיני נפשות משני הצדדים
מיקי לוי:
 אנחנו מבקשים תשובות לכל הנושאים הבעייתיים שהועלו פה
מיקי לוי:
      הוועדה אינה מקבלת את תגבור כוח האדם
מיקי לוי:
 לדעתה, חלקם אינם מוכשרים לכך
מיקי לוי:
 ביום אחד אי אפשר להכשיר בת שירות לאומי, ואי אפשר להכשיר מישהו שאין לו איזושהי נגיעה לעניין הזה, של עובדי הכנסת ושל בנות השירות הלאומי
מיקי לוי:
 תשובות עד ליום שלישי
מיקי לוי:
 ביום שלישי אנחנו נתכנס
מיקי לוי:
      על המשרד לביטחון לאומי לבצע חשיבה חדשה
מיקי לוי:
 אם יש צורך לגייס כוח אדם מתאים, זמני, אני אומר לכם, תפנו לקציני משטרה שפרשו
מיקי לוי:
 רובם מחפשים עשייה, מחפשים להשתלב, מחפשים מה לעשות, וזה מקור שאפשר לדלות אותו מחר בבוקר – כוח אדם ממשטרת ישראל ימציא לכם טפסי אקסל למחר בבוקר בלי שום בעיה
מיקי לוי:
      יום שלישי הבא בשעה 9:00 בבוקר, הוועדה תתכנס מחדש
מיקי לוי:
 הנושא הזה כבד מאוד, הוא לא תם, הוא משמעותי
מיקי לוי:
 הוועדה תוציא גם מכתב ליועצת המשפטית לממשלה בבקשה לבדוק את ההיבטים הנוספים
מיקי לוי:
בוקר טוב לכולם, תודה רבה שבאתם, אנחנו בדיון המשך לדיון הקודם שהתחלנו בו
מיקי לוי:
 היום יום שני, ו' בטבת, אני מתכבד לפתוח את ישיבתה של הוועדה לענייני ביקורת המדינה בנושא רישוי כלי ירייה והפיקוח על החזקתם, דיון המשך
מיקי לוי:
      לפני שניכנס למהלך הדיון אני רוצה כמה דברים בנושא התנהלות הדיון
מיקי לוי:
 עיניכם הרואות שאנחנו מתכנסים היום לא באולם הוועדה לביקורת המדינה אלא באולם גדול יותר, לא רציתי למנוע מכלל המעוניינים להגיע בשל מגבלת מקום ולא לאפשר לתת להם להיכנס ולכן הדיון הועבר לאולם הגדול יותר
מיקי לוי:
 כל הנוכחים כאן מוצאים בנושא הפיקוח על כלי ירייה הפרטיים נושא בעל חשיבות קריטית עם השלכות על חיים ומוות של אנשים לכאן או לכאן, לכל הנמצאים כאן ישנה עמדה ודעה בנושא אשר הם מבקשים להביע
מיקי לוי:
      קיבלנו לוועדה הרבה מאוד ניירות עמדה, בקשות להגיע לדיון וגם בקשות רבות להביע את עמדתם בפני הנוכחים כאן
מיקי לוי:
 אני מבקש להגיד שאני אשתדל מאוד לאפשר ביטוי לכמה שיותר ארגונים ואזרחים, אני חושב שזה מאוד חשוב לשמוע את נציגי הציבור על כל גווניו
מיקי לוי:
 אשתדל מאוד לעשות את זה במהלך הדיון ולתת לכמה שיותר אנשים
מיקי לוי:
      יחד עם זאת יושבים כאן לא מעט נציגי ממשלה, ביניהם נושאי משרה שהוועדה ביקשה את נוכחותם על מנת להשיב לשאלות שעלו בדיונים הקודמים
מיקי לוי:
 אני מאוד מקווה ושמח שהם הגיעו לכאן
מיקי לוי:
 בכוונתי לאפשר להם את הזמן הנדרש להתייחס לכלל השאלות אשר עלו ותעלינה בנושא ואני מבקש את סבלנותכם וסובלנותכם בזמן שהם מציגים
מיקי לוי:
 כמובן שחברי הכנסת הנוכחים יכולים בכל עת להרים יד והם יקבלו רשות דיבור, אם יש להם שאלות תוך כדי לנציגי הממשלה
מיקי לוי:
      בסיכום הדיון הקודם עלו מספר נושאים אשר התחייבנו לעקוב אחריהם בהמשך
מיקי לוי:
 אחת, עדכון לגבי החזרתם של הריאיונות הפרונטליים בהליך הגשת הבקשות
מיקי לוי:
 כל מי שהיה פה רשם את הבקשות של הוועדה עצמה
מיקי לוי:
 שאלת בנות השירות הלאומי והכשרתן לעסוק בהליך, האם חוקי, האם לא חוקי, האם מחייב תיקון
מיקי לוי:
 את זה שאלנו את משרד המשפטים
מיקי לוי:
      הוועדה ביקשה ממשטרת ישראל להציג בדיונים הקרובים נתונים על השימוש בנשק אישי במשך שלוש השנים האחרונות, כמה ממנו שימש כהגנה מפני אירועי טרור, כמה שימש לרצח בתוך המשפחה, כמה כלי נשק פרטיים נגנבו בשלוש השנים האחרונות
מיקי לוי:
 סעיף נוסף שביקשנו, כמה רישיונות אושרו השנה מתחילת התהליך המזורז
מיקי לוי:
 אנחנו הפנינו מכתב ליועצת המשפטית לממשלה, בגלל הרמת הגבה, אני אומר את זה בעדינות, והחשש שניתנו כאן רישיונות שלא כדין, לבחון את העצירה של כל ההליך ולבחון את כל הרישיונות שניתנו
מיקי לוי:
 לוועדה יש עדויות שרישיונות ניתנו בהליך של ריאיונות דרך הטלפון ב-40 שניות, פחות או יותר
מיקי לוי:
 יותר קל מאשר לעשות טסט
מיקי לוי:
     שאלות נוספות שאני מבקש לבחון כאן, וכבר אמרתי גניבות נשק, כמה תיקים על גניבות נשק נפתחו בחמש השנים האחרונות, נתונים על מקרי רצח אשר בוצעו בנשק חם בשנים האחרונות, כמה מהם בכלי נשק ברישיון, נתונים על רצח במשפחה עם נשק חם וכמה מהם ברישיון, כלי ירי פרטי
מיקי לוי:
      אני אתן למשרד מבקר המדינה משפט, ממש לא יותר, כי אנחנו בדיון המשך, רק כדי שזה יירשם בפרוטוקול
מיקי לוי:
 אנחנו הרבה מאוד אנשים ולכן אני מבקש לשמור על שקט
מיקי לוי:
 למען הסדר, אני לא אאפשר התפרצויות, אני אשתדל לתת לכולם לדבר ואם אני אצטרך לעשות דיון המשך, ונראה לי שבמתכונת הנוכחית נצטרך לעשות אולי דיונים נוספים
מיקי לוי:
 יש כאן סדר דוברים
מיקי לוי:
      לפרוטוקול אני אומר שיושב ראש הכנסת סגר את החמ"ל שנפתח בכנסת למתן רישיונות והנושא הזה כרגע איננו על הפרק
מיקי לוי:
      איתנו נמצא גם ירון מאור, תושב ניר עוז, ניצול מאירועי ה-7
מיקי לוי:
10
מיקי לוי:
 ברוך הבא, אנחנו באמת מברכים אותך ומאחלים לך בריאות ונקווה ששאר החטופים יחזרו במהרה ושצה"ל יכריע את החמאס, נשנה כיוון של המדינה הזו
מיקי לוי:
 גם קרובי המשפחה שלו בין החטופים ואני בהחלט אתן לו להשמיע את דבריו, כשתרגיש צורך, באמצע הדיון, במהלך הדיון, רק תרים יד ואני אאפשר להגיד את דבריך החשובים
מיקי לוי:
 שוב, נתפלל שכולם ישובו בשלום ושצה"ל יכריע את החמאס ומדינת ישראל תצא לדרך חדשה, אמן
מיקי לוי:
     בבקשה, משרד מבקר המדינה, משפט ורבע
הילה אור:
בוקר טוב
הילה אור:
 בדיונים האחרונים שהתקיימו פה בוועדה עלו לא מעט סוגיות שקשורות להליך הרישוי, סוגיות שגם הציבו לא מעט סימני שאלה ויושב ראש הוועדה הפנה בקשות, שורה של בדיקות והתייחסויות שהוא ביקש לקבל מהגופים שחלקם נמצאים פה וגם אנחנו, משרד מבקר המדינה, מצפים לדיון זה כדי לשמוע היכן הדברים עומדים
הילה אור:
      אני אגיד שבימים אלה מבקר המדינה מסכם תכנית ביקורת מקיפה בזיקה למלחמה, בין היתר ייבדקו נושאים שנוגעים גם לעולם ביטחון הפנים, למשרד לביטחון לאומי, ומבקר המדינה ישקול גם לבחון סוגיות מסוימות שרלוונטיות או משיקות לנושא שפה אנחנו התכנסנו לשמוע כאן
הילה אור:
 כמובן שביקורת כזאת, ככל שהיא תיעשה, היא תיעשה באופן עצמאי על ידי ביקורת המדינה, במנותק כמובן מהבדיקות שיושב הראש ביקש לעשות מהגופים שנמצאים כאן ומהבדיקות שמי מהגופים ימשיכו לבצע בהמשך
מיקי לוי:
 אדוני הסמנכ"ל של המשרד לביטחון לאומי מי פותח מאצלכם, סגן ראש האגף? כי אני מבין שראש האגף ביקש לעזוב, הגיש בקשה לעזוב את תפקידו
אליעזר רונן:
ראש האגף לא נמצא, אני נמצא כאן, המשנה
מיקי לוי:
סגנו הגיע? בבקשה, הוועדה ביקשה שבהיעדרו, כי מהתקשורת למדנו שהוא הגיש את התפטרותו מיד לאחר הישיבה שהייתה, אז חשבנו שראוי שמי שייתן לנו את כל הנתונים ויענה לנו על השאלות המקצועיות יהיה סגנו
אליעזר רונן:
יש נתונים, רח"ט רישוי, הגב' לימור, נמצאת כאן
מיקי לוי:
ראש חטיבת רישוי במשרד?
אליעזר רונן:
לא, באגף כלי ירייה
אליעזר רונן:
 היא אחראית על כל הרישוי הפרטי
אליעזר רונן:
 אני כמשנה למנכ"ל יש לי אשכול, מספר יחידות שאני אחראי עליהן וביניהן גם אגף כלי ירייה, אני הרמה הממונה, מעל ראש האגף
אליעזר רונן:
      אני אפתח ולאחר מכן אני אעביר את רשות הדיבור ללימור שתיתן את הנתונים
אליעזר רונן:
 אני רוצה לומר כמה דברים, אני לא יודע אם בדיון הקודם הדברים נאמרו, אני לא יודע עד כמה חברי הכנסת מכירים את ראשית הצירים
אליעזר רונן:
 תהליך הרישוי הוא תהליך מקצועי, יסודי וסדור
אליעזר רונן:
 כלומר כשבן אדם מגיש את הבקשה שלו אז הבקשה שלו מגיעה למוקד תקשוב שלנו שיושב בנתניה ושם יש מענה אנושי, ושם יש אנשים שבודקים כל טופס וטופס האם הוא תקין או לא תקין
אליעזר רונן:
 ככל שהוא לא תקין הוא מוחזר למבקש הבקשה
אליעזר רונן:
     במידה שהכול תקין הקובץ הזה הולך לבדיקה של משטרת ישראל לגבי כשירות פלילית ולאחר מכן הולך למשרד הבריאות לגבי כשירות נפשית
אליעזר רונן:
 בתוך הטפסים יש הצהרת בריאות שרופא המשפחה צריך לחתום
אליעזר רונן:
 במסגרת בדיקת הטפסים אנחנו בודקים את הטופס הזה בצורה דקדקנית
אליעזר רונן:
 אם יש שם איזה שהיא תרופה שהוא מקבל הדבר הזה נבדק ואני נכחתי בלא מעט מקרים שבקשות נדחו כשבן אדם לוקח ציפרלקס או תרופות מהסוג הזה ואנשי הרישוי בקיאים וככל שיש ספק כל החומר הולך לבדיקה מעמיקה במשרד הבריאות
יואב סגלוביץ':
אך ורק פקידי הרישוי עושים את זה בתקופה הנדונה?
אליעזר רונן:
לא, עושה את זה מי שהוכשר לעסוק ברישוי הפרטי - - -
יואב סגלוביץ':
אני שואל עוד פעם
יואב סגלוביץ':
 מאחר שזה דיון המשך, האם בנות שירות לאומי עסקו בתחום הזה?
אליעזר רונן:
כשהן עסקו ברישוי הפרטי - - -
יואב סגלוביץ':
אני שואל עוד פעם את השאלה ממוקדת
קארין אלהרר:
באיזה הכשרה?
שמחה רוטמן:
אם הם הוכשרו הם עשו, מה הבעיה?
מיקי לוי:
רגע, חברים, שקט בבקשה
יואב סגלוביץ':
אני חושב שהשאלות שלי היו ברורות
יואב סגלוביץ':
 האם בנות שירות לאומי או עוזריו האישיים של השר בן גביר, עסקו בעניין הזה, כן או לא?
טלי גוטליב:
בבדיקת הטפסים, זאת השאלה
קריאה:
כן או לא?
שמחה רוטמן:
אפשר לתת לו לענות? אני לא מבין
טלי גוטליב:
מה הבעיה שבת שירות בודקת טפסים? עוד לא הבנתי
שמחה רוטמן:
אפשר לתת לבן אדם לענות?
טלי גוטליב:
מלמדים אותה לבדוק טופס, כמו כל טופס
מיקי לוי:
לא, היא גם מראיינת, טלי, היא לא רק - - -
טלי גוטליב:
היא לא מראיינת, כי אין ריאיונות
אברהם עבאס:
אני רואה את החבר'ה טעונים ויש סיבה לזה, אדוני היושב ראש
אברהם עבאס:
 רק מילה אחת, אדוני היושב ראש
מיקי לוי:
לא, אדוני חבר הכנסת בצלאל, דקה אחת
מיקי לוי:
 אני מנסה לעשות סדר
מיקי לוי:
 אתה רואה כמה אנשים ועם כמה חברי כנסת וחבר הכנסת רוטמן רוצה זכות דיבור כי הוא צריך ללכת לוועדה שלו
אברהם עבאס:
לא, החבר'ה טעונים ויש - - -
מיקי לוי:
יש שאלה כרגע מחבר הכנסת סגלוביץ' למשנה, בבקשה
אליעזר רונן:
אני הבנתי את השאלה, אני משיב
אליעזר רונן:
 כל מי שהוכשר לעסוק ברישוי הפרטי ובמסגרת התפקיד שלו שהוא בדק את הטפסים פעם נוספת, הרי בסוף, אחרי שזה עבר את הכשירות הפלילית והכשירות הנפשית והגיע לגורם המוסמך, פקיד הרישוי, השירות הלאומי שהוכשרו לעסוק בדבר הזה, הוא בדק
אליעזר רונן:
 ככל שיש לו שאלה יש לידו פקיד רישוי מוסמך
יואב סגלוביץ':
אני שאלתי שאלה פשוטה והתשובה היא פשוטה, אם אני מבין נכון התשובה היא כן, בנות שירות לאומי - - -
שמחה רוטמן:
הטפסים האלה נבדקו על ידי מי שעבר הכשרה על ידי – מה הבעיה?
טלי גוטליב:
כן, בגאווה
הר מלך:
כן, עברו הכשרה ועשו את זה
שמחה רוטמן:
מה הבעיה? מי שהוכשר בדק, מצוין
שמחה רוטמן:
 מה הבעיה?
אליעזר רונן:
אבל הם הוכשרו
יואב סגלוביץ':
לגבי ההכשרה - - -
הר מלך:
הם עברו את אותה הכשרה שעברו כל הפקידים
קארין אלהרר:
ממש לא
קריאה:
אנשים אזרחים נכנסו בבתי מלון במקומות של מפונים, אני לא מבין איפה הבעיה בדבר הזה
נאור שירי:
מה קורה? באתם היום טעונים? תודה רבה, כל אחד נהיה פקיד רישוי
נאור שירי:
 הם עברו הכשרה, הם לא עברו
טלי גוטליב:
מה הבעיה? - - -
נאור שירי:
הכול בסדר, חברת הכנסת גוטליב, הכול בסדר
מיקי לוי:
חבר הכנסת שירי, קריאה ראשונה
נאור שירי:
שאלו שאלה
מיקי לוי:
התשובה היא כן, עוזריו של השר ובנות שירות לאומי עסקו במתן רישיונות, נקודה
מיקי לוי:
 זה מה שאמרתי
מיקי לוי:
 בבקשה, הלאה להמשיך
נאור שירי:
הייתה לי קריאה? הוא קרא לי לסדר? זה היה יותר מהיר מרוטמן
קריאה:
מיקי, אני חושב שצריכים לקחת לכולם את הנשקים
מיקי לוי:
חבר הכנסת רוטמן, אתה ממש ממש - - -
שמחה רוטמן:
לא אמרתי מילה עכשיו
מיקי לוי:
לא, חבר הכנסת רוטמן, אני בא בחיוב לא על זה אני מלין
מיקי לוי:
 שאלתי אם כבודו צריך לצאת לוועדה שלו ומבקש בשנייה הזו כי אני אצטרך להפסיק אותו לשתי שניות
שמחה רוטמן:
כן, אני אשמח כי אני חייב לחזור לוועדה ותודה
מיקי לוי:
 אז בואו, בגלל שיש לו ועדה לנהל
שמחה רוטמן:
תודה תודה
שמחה רוטמן:
 אנחנו בנושא של הגנת הפרטיות בוועדה ואני צריך לחזור לשם
שמחה רוטמן:
 רק חשוב לי לומר, שאלות ובירורים וביקורת זה דבר מאוד מאוד חשוב, צריך לפקח שהכול נעשה בהתאם למי שהוכשר בחוק ובהתאם למי שהוכשר כדין
שמחה רוטמן:
      אני רוצה לומר את בקשתי, ואני חושב שאני מדבר בשם הרבה מאוד חברי כנסת, תכשירו כמה שיותר אנשים שיטפלו בכמה שיותר בקשות
שמחה רוטמן:
 יש לכם תור ארוך לבקשות, הרבה מאוד אנשים צריכים את הרישיונות האלה כמה שיותר מהר, תרחיבו את האפשרות לכמה שיותר אנשים, כמובן בלי להתפשר, לא על הבדיקה הפלילית ולא על הבדיקה הרפואית
קריאה:
זה מה שעושים
שמחה רוטמן:
אבל תעשו הכול כדי שהתור הארוך של האנשים שמבקשים וצריכים את הנשקים האלה כדי להגן על החיים שלהם, שזו זכותם, אני אפילו לא מדבר על הסיטואציה של האנשים שמדינת ישראל לצערנו הרב לא הצליחה לשמור על החיים שלהם
שמחה רוטמן:
 זו מציאות קשה, הלוואי שזה לא היה המצב, הלוואי שזה לא היה המצב ביהודה ושומרון, הלוואי שזה לא היה המצב בעוטף עזה
טלי גוטליב:
בבקעת הירדן וברמת הגולן
שמחה רוטמן:
הלוואי שזה לא היה המצב בבקעת הירדן, בכל היישובים הזכאים, תרחיבו גם אם אפשר את היישובים הזכאים, תרחיבו את התבחינים, כדי לוודא שכמה שיותר – אנחנו ראינו כמה חיים הדבר הזה מציל
שמחה רוטמן:
 אתם עושים מלאכת קודש, כמובן בלי להתפשר על הדרישות הפליליות והבריאותיות
שמחה רוטמן:
 זה דבר שגם אתם לא עושים אותו, מי שעושה אותו זה משטרת ישראל ומשרד הבריאות והרופאים, אבל את התהליכים שנמצאים באגף תאיצו ככל הניתן, אל יירך לבבכם, חזקו ואמצו
שמחה רוטמן:
 בשביל זה באתי
מיקי לוי:
תודה רבה, חבל שלא היית בפעם הקודמת
מיקי לוי:
 פה לא מוחאים כפיים, אני אוציא אתכם
מיקי לוי:
 חבל שאתה הולך, חבר הכנסת רוטמן
מיקי לוי:
 תיכנס רגע
שמחה רוטמן:
תודה
מיקי לוי:
לא, דקה אני רוצה שתשמע מה יש לי להגיד
מיקי לוי:
 גם בפעם הקודמת אמרתי, יש 150 סגני ניצבים שבחמש דקות קריאה ובהכשרה יחסית מינימליסטית יהיה אפשר להכשיר אותם
הר מלך:
ראינו, ראינו
יצחק קורן:
מה ההכשרה של פקיד באגף? מה ההכשרה כוללת? על מה מדובר? לקרוא טפסים?
מיקי לוי:
אני אתן לך, חבר הכנסת קרויזר
מיקי לוי:
 זהו, זה מה שרציתי שתשמע
שמחה רוטמן:
בסדר גמור, תודה
מיקי לוי:
בהצלחה לך
מיקי לוי:
 בבקשה, אליעזר, להמשיך
אליעזר רונן:
לכן אני אומר אנשים שעוסקים הוכשרו וזה לא אנשים שעכשיו - - -
מיקי לוי:
כמה זמן לוקח קורס ההכשרה של מפקח?
אליעזר רונן:
זה לא מפקח
מיקי לוי:
וכמה זמן הוכשרו בנות השירות הלאומי?
נאור שירי:
מיקי, אחרי זה שאלה, אפשר?
מיקי לוי:
כן, בוודאי
אליעזר רונן:
הכשרה של כמה זמן? לא הבנתי
מיקי לוי:
מה ההכשרה, מה הוא עושה? מה הקורס? בבקשה, לייזר
אליעזר רונן:
דרך אגב, באמירה שלך של שוטרים, אנחנו התחלנו לגייס שמ"זים ועצרו אותנו, לצערי, ואני מקווה שזה כן ייפתר
אליעזר רונן:
 גייסנו קרוב ל-20
נאור שירי:
אני לא מבין את התשובה, אתה יכול לחזור על מה שאמרת?
אליעזר רונן:
איזה תשובה?
נאור שירי:
עכשיו שאתה עונה
מיקי לוי:
המשנה למנכ"ל, השאלה הייתה כמה זמן לוקח להכשיר לפני ההליך המזורז קורס מפקחים, ומה הזמן שהיה עד לאחרונה?
יצחק קורן:
מי חסם דרך אגב את ההכשרה?
הר מלך:
של בנות השירות?
יצחק קורן:
לא של בנות השירות
אליעזר רונן:
את בנות השירות לא חסמו
הר מלך:
חסמו, חסמו
מיקי לוי:
יש לך את הנתון הזה?
אליעזר רונן:
שנייה רגע, לגבי השמ"זים, גייסנו את השמ"זים וכרגע עצרו אותנו
אליעזר רונן:
 אני מקווה שהנושא הזה - - -
יצחק קורן:
מי עצר? למה עצרו?
הר מלך:
מי עצר?
אליעזר רונן:
מהמשטרה כרגע עצרו אותנו
יצחק קורן:
מאיפה? מי הבן אדם שעצר את הפקק של ההכשרה?
נאור שירי:
לשאול שאלות ככה, מיקי, או שיש סדר?
הר מלך:
רק לך מותר, נאור
קריאה:
לחברי יש עתיד יש קדימות
נאור שירי:
אתה ביש עתיד? אז אין לך קדימות
נאור שירי:
 מה הקשר עכשיו?
טלי גוטליב:
די, חברים, ארבעה הרוגים - - - מספיק, בכבוד
טלי גוטליב:
 חבר'ה, די
טלי גוטליב:
 אנחנו במלחמה, די
מיקי לוי:
אנחנו משתדלים לנהל דיון
מיקי לוי:
 כן, בבקשה, המשנה למנכ"ל, נשאלה פה שאלה
אליעזר רונן:
לגבי ההכשרה
אליעזר רונן:
 קודם כל האנשים שאנחנו מדברים עליהם עוסקים בשני תבחינים, האחד זה נושא של שירות בכוחות ביטחון והשני זה ביישוב זכאי
אליעזר רונן:
 אלה שני התבחינים, הם לא מתעסקים בתבחינים האחרים שהם מורכבים יותר
אליעזר רונן:
 ולשני התבחינים האלה, אחרי שכל מה שתיארתי והבדיקות שנעשות, כולל פעם שנייה של הטפסים ושל תקינות הטפסים, הם מתעסקים בשני התבחינים האלה
קריאה:
- - - בסדר?
נאור שירי:
אתה לא נציג האמת
נאור שירי:
 אתה האחרון במשכן פה
הר מלך:
לא, אתה נציג האמת
אליעזר רונן:
אנחנו מכשירים אותם יום שלם, על שני התבחינים הללו
אליעזר רונן:
 ובנוסף לזה יש פקידי רישוי שחונכים אותם ונמצאים בתוך המוקד וככל שיש - - -
מיקי לוי:
מי פקיד הרישוי שהיה בכנסת? אתה יכול להגיד לי?
אליעזר רונן:
איך? עובדים של הכנסת
מיקי לוי:
בכנסת עבד חדר ואתה אומר שפקיד הרישוי היה - - -
אליעזר רונן:
היה דניאל ברינר והיה הרצל קבלו שהיה ראש האגף - - -
מיקי לוי:
הוא נוכח פיזית בכנסת?
מיקי לוי:
לא, לא, לא, אתה נופל לבור ענק
אליעזר רונן:
אני לא נופל לשום בור
מיקי לוי:
אני אגיד לך, אתה אמרת את השם
מיקי לוי:
 הרצל קבלו הוא מינוי של משרת אמון, הוא מינוי פוליטי, אסור היה לו להיות שם אפילו
טלי גוטליב:
אנחנו לא בוועדת חקירה ממלכתית, גם ככה הוועדה - - -
מיקי לוי:
לא, אל תגידי לי מה לעשות, טלי, בבקשה
דוד לוי:
אתה שואל שאלה, תן לו לענות
מיקי לוי:
את לא היית בכל הדיון
מיקי לוי:
 הייעוץ המשפטי של הכנסת אמר, לא אני, שאני מקבל את זה, שיעסקו בזה רק עובדים מנהליים, לא כאלה שיש להם נגיעה עם חברי כנסת או מינויים פוליטיים, וזו משרת אמון, מינוי פוליטי
מיקי לוי:
 חבר הכנסת קרויזר, סיימת?
יצחק קורן:
אני לא סיימתי, עוד לא קיבלנו תשובה
יצחק קורן:
 אני פניתי לייעוץ המשפטי ורציתי לשאול שאלה, מי חסם את הפקק, בעצם מי יצר את הפקק של ההכשרה? אמרו מקודם ש - - -
מיקי לוי:
הלכת למינוי שמ"זים
מיקי לוי:
 משטרת ישראל, הוא אמר לך
יצחק קורן:
משטרת ישראל, מי במשטרה עצר את זה?
מיקי לוי:
הוא לא יודע להגיד
יצחק קורן:
מישהו יודע מהמשרד?
דוד לוי:
היועמ"ש של המשטרה
טלי גוטליב:
אדוני המשנה, אני יכולה לשאול שאלה?
מיקי לוי:
רגע, חברת הכנסת גוטליב, נאור ביקש לפנייך
מיקי לוי:
 בבקשה, חבר הכנסת שירי
נאור שירי:
נציג משטרת ישראל יש?
מיקי לוי:
יש, אבל יגיע תורו אחריו
טלי גוטליב:
יגיע תורו לדבר, אני רוצה לשאול שאלות למשנה
טלי גוטליב:
 המשנה למנכ"ל, רק כדי שיהיה ברור למאזינים, לי זה ברור, אלה תישמענה שאלות תם, אבל אלה שאלות חשובות
טלי גוטליב:
 כשאתה מדבר איתי על פקידים שבודקים את הטפסים, הבדיקה היא בדיקה טכנית ללא הפעלת שיקול דעת
טלי גוטליב:
 בודקים צירוף מסמך לדוגמה של שירות כלוחם, נכון? בודקים צירוף מסמך רלוונטי רפואי, תעודת לוחם
טלי גוטליב:
 רק שיהיה ברור שהתפקיד הפקידותי שכולם נזעקים ממנו הוא תפקיד טכני
יצחק קורן:
ואת זה עצרו, אני מבין
מיקי לוי:
לא מדויק, אני אגיד לך למה
הר מלך:
טכני, טכני
מיקי לוי:
היא עושה לו ריאיון טלפוני
מיקי לוי:
 נכון? היא עושה ריאיון טלפוני
טלי גוטליב:
רגע, לא לקטוע אותי
טלי גוטליב:
 אני בשאלות, אפשר לשאול את השאלות? תודה
טלי גוטליב:
 אני רוצה להבין, אז אני בודקת שיש לו את התבחינים שיש לו של לוחם, אני בודקת את האישור הרפואי
מיקי לוי:
לא דווקא
טלי גוטליב:
רק שנייה, אני רוצה להבין את תנאי הסף, אני רוצה לבדוק את התנאים הטכניים
מיקי לוי:
לא דווקא, הוא יכול לא להיות לוחם
מיקי לוי:
 הוא יכול גם לא לשרת
טלי גוטליב:
הוא יכול גם לא להיות לוחם, אז הוא באישור זכאי
יצחק קורן:
בסדר, אבל היא בודקת טפסים טכניים של תבחינים, היא לא מפעילה שיקול דעת
טלי גוטליב:
תבחינים אחרים של אישור זכאי ולא זכאי
נאור שירי:
למה יש ריאיון אם אין שיקול?
יצחק קורן:
מעולה, בוא נשאל, למה יש ריאיון טלפוני?
דוד לוי:
אין דבר כזה ריאיון בחוק
יצחק קורן:
ריאיון פרונטלי, דרך אגב, באישור הנשק שלך מה שאלו אותך? אתה זוכר?
הר מלך:
ריאיון פרונטלי, חצי דקה? כמה זמן היה לך ריאיון פרונטלי?
דוד לוי:
חברת הכנסת לימור, אין דבר כזה ריאיון
נאור שירי:
את עשית ריאיון פרונטלי?
הר מלך:
אני עשיתי ריאיון
נאור שירי:
מעולה, כל הכבוד
הר מלך:
חמש דקות
מיקי לוי:
חברי הכנסת, אני קורא אתכם לסדר
טלי גוטליב:
עוד שאלה אחת יש לי
יצחק קורן:
מה מטרת הדיון בקצה? אם בסופו של דיון אנחנו רוצים כוועדת ביקורת המדינה לפקח כמו שכולנו רוצים כאן, שאדם שנושא נשק יעשה זאת ברישיון ועל ידי הגופים הרלוונטיים שמפקחים, זה משטרת ישראל, התמהיל בדרך הטכני
מיקי לוי:
לא, אל תשנה את תפקיד הדיון
מיקי לוי:
 מי שיכול לשנות את התפקיד של הדיון זה רק אני
יצחק קורן:
אני לא משנה, הרי אנחנו מבינים שכרגע מה שנוצר במעשה של הדיון הזה ובהשלכות שלו והרעש התקשורתי שאתם יזמתם פה כדי לגרום לאנשים מסוימים לייצר - - -
קארין אלהרר:
מה אתם נלחצים? אם הכול תקין - - -
הר מלך:
אנחנו לא נלחצים, אנחנו דואגים לאזרחי מדינת ישראל ולחיים שלהם
קריאה:
אנשים שגרים בקווי העימות לא יכולים לשאת נשק ברישיון
קריאה:
 בעצם מה שהם אומרים פה - - -
הר מלך:
זה הפקרות מה שקורה פה
נאור שירי:
ההפקרות זה השנה שלכם
הר מלך:
הפקרות, בושה
נאור שירי:
מי שלא דואג לאזרחי ישראל זה אתם
הר מלך:
אתה נותן ל - - -
נאור שירי:
תורידו ווליום, אם אתם לא יודעים מה המטרות של הדיון תעשו עבודה, תקראו חומרי רקע, תבינו
יצחק קורן:
זה דיון פוליטי, לא דיון מקצועי
מיקי לוי:
חבר הכנסת קרויזר, אני קורא לך לסדר פעם ראשונה - - -
נאור שירי:
ואם אתם צריכים ניתן לכם שיעור חמש דקות, תבואו
מיקי לוי:
חברת הכנסת סון הר מלך
מיקי לוי:
 אני לא רוצה להוציא חברי כנסת, זה לא מכובד
הר מלך:
אבל גם נאור צועק
קארין אלהרר:
מה אתם בלחץ?